Nascut a Grenoble el 23 de desembre de 1793, fill de l'amo d'un restaurant, la seva infància la va viure a la seva localitat natal marcada per la Revolució Francesa. Va estudiar a una escola preparatòria de Medicina de la seva ciutat natal i després va marxar a estudiar a la Facultat de Medicina de la Universitat de París. Després de la derrota de Leipzig (1813) va decidir entrar a l'exèrcit, on va servir com a cirurgià militar a l'11è regiment de línia, que va participar a diverses campanyes davant l'amenaça de les tropes d'Àustria.